**ОПШТИНСКО ВЕЋЕ ОПШТИНЕ ГАЏИН ХАН** на основу члана 17. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда ( “Службени гласник РС” бр.24/2012) и члана 12. став 1. Одлуке о условима прибављања и отуђења непокретности у јавној својини, отуђења покретних ствари у јавној својини, давања у закуп ствари у јавној својини и поступцима јавног надметања, прикупљања писмених понуда и непосредне погодбе (“Службени лист града Ниша бр.78/2013) на 94. (деведесетчетвртој) седници, одржаној дана 31. марта 2015. године, доноси

 **Р Е Ш Е Њ Е**

 **Ради отуђења,** у поступку јавног надметања, из јавне својине Општине Гаџин Хан, непокретности:

а) **стамбено- пословне зграде П+2**, укупне нето површинре 1.379,22 м2, која се састоји од 2 ламеле (Л1 +Л2), са укупно 16 станова и 8 локала, постојећој на катастарским парцелама кп.бр. 2895, 2896, 2897/2, 2899, 2900, 2901/1, 2901/2, 2903/3, и 6190/4 у КО Гаџин Хан и

б) **земљишта** укупне површине 16 ари и 39 м2 на кп. бр 2895, 2896, 2899, 2900, 2901/1, 2901/2, 2903/3 и 2897/2, на којем је општина носилац права коришћења, а све по купопродајној цени која не може бити нижа од купопродајне цене утврђене на основу акта надлежног пореског органа којим је извршена процена тржишне вредности непокретности,

**ФОРМИРА СЕ** комисија у саставу:

1-**Дејан Игњатовић**, грађевински техничар, заменик председника Општинског већа општине Гаџин Хан, председник

2-**Мирјана Цветановић**, дипл. правник, запослена у Општинској управи општине Гаџин Хан-Служба за буџет, финансије и пореску администрацију на пословима “инспектор канцеларисјке и теренске контроле и принудне наплате пореских и других обавеза” и послове “службеник за јавне набавке”,члан

3-**Љиљана Петровић**, дипл. правник, начелник Општинске управе општине Гаџин Хан, члан

2- **ЗАДАТАК КОМИСИЈЕ ЈЕ** да по објављивању огласа Општинског већа општине Гаџин Хан о спровођењу поступка јавног надметања за отуђење непокретности у јавну својину Општине:

* спроведе поступак отуђења непокретности у јавну својину Општине Гаџин Хан,
* одређује почетну лицитациону цену,
* одређује износ депозита за учешће на јавном надметању,
* одређује лицитациони корак,
* одређује време и место одржавања јавног надметања, рок уплате депозита, рок разгледања непокретности, рок враћања депозита учесницима на јавном надметању који нису стекли статус купца.

Председник комисије:

* региструје лица која имају право учешћа на јавном надметању,
* отвара јавно надметање читајући правила надметања,
* позива учеснике да прихвате понуђену цену према унапред утврђеним корацима увећања
* одржава ред на јавном надметању,
* проглашава за купца учесника који је прихватио највишу понуђену цену,
* потписује записник.

**ОПШТИНСКО ВЕЋЕ ОПШТИНЕ ГАЏИН ХАН број\_06-02-464-149/15-III дана 31. марта 2015. године**

 ПРЕДСЕДНИК

 Саша Ђорђевић

**О б р а з л о ж е њ е**

**РЕШЕЊА**

**о формирању комисије за спровођење**

**поступка прибављања непокретности са територије катастарске општине Горњи Барбеш**

**у јавну својину Општине Гаџин Хан**

Уредбом о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда ( “Службени гласник РС” бр.24/2012) прописано је:

 чланом 17.: *“ након доношења одговарајућег акта о прибављању непокретности у јавну својину у смислу Закона, надлежни орган формира комисију и објављује оглас о спровођењу поступка јавног надметања или прикупљања писмених понуда за прибављање непокретности у јавну својину”.*

Одлуком о условима прибављања и отуђења непокретности у јавној својини, отуђења покретних ствари у јавној својини, давања у закуп ствари у јавној својини и поступцима јавног надметања, прикупљања писмених понуда и непосредне погодбе (“Службени лист града Ниша” број 78/2013) прописано је:

чланом 12 став 1:*” Након доношења акта о прибављању непокретности у јавну својину Општине Гаџин хан у смислу Закона, Општинско веће општине Гаџин хан формира комисију и објављује оглас о спровођењу поступка јавног надметања или прикупљања писмених понуда за прибављање непокретности у јавну својину Општине”;*

чланом 13 став 1.: *“ поступак прибављања непокретсноти у јавну својину општине Гаџин хан спроводи комисија из члана 12.став1. ове Одлуке, која о току поступка води записники по окончаном поступку утврђује предлог за избор најповољнијег понуђача”.*

У складу са наведеним одредбама ради реализације закључка о прибављању непокретности у јавну својину Општине Гаџин Хан потребно је донети решење о формирању комисије ради спровођења поступка прибављања непокретности у јавну својину Општине Гаџин Хан.

У Гаџином Хану, дана 23. јануара 2014. године

 ПРЕДСЕДНИК

 Саша Ђорђевић